Caudron C.440 Goéland

**Caudron C.440 ''Goéland*** () – šešiavietis dvimotoris bendrosios paskirties, keleivinis ir mokymui skirtas [[lėktuvas]], [[XX amžius|XX a]]. ketvirtame dešimtmetyje sukurtas [[Prancūzija|Prancūzijoje]], įmonėje „[[Caudron]]“.

1936–1948 m. buvo pagaminta 1702 vnt. šio modelio įvairių modifikacijų orlaivių, iš jų apie 800 – Vokietijos okupacijos metu; 1940–1944 m. tai buvo masiškiausiai gaminamas prancūziškos konstrukcijos lėktuvas.

== Konstrukcija ir gamyba ==
Caudron C.440 – tradicinės konstrukcijos [[Žemasparnis lėktuvas|žemasparnis]] [[monoplanas]] su iš dalies įtraukiama (pagrindiniai ratai) [[Orlaivio važiuoklė|važiuokle]]. [[Fiuzeliažas|Fiuzeliažo]] konstrukcija – medinė, danga – fanera, išskyrus priekinę dalį ir stogą, kurie buvo dengti [[skarda]]. Salonas buvo skirtas šešiems keleiviams, jo priekyje ir gale buvo įrengtos vietos bagažui, gale – ir tualetas. Naudoti „Renault“ gamybos [[I6|šešių cilindrų vienaieliai vidaus degimo varikliai]] 6Q-00/01, 6Q-02/03, 6Q-08/09 arba 6Q-10/11.

Pirmas skrydis – 1935 m. kovo 5 d., modelis C.440 Nr. 1 ([[Orlaivių registracija|Reg. Nr.]] F-ANKV).

== Eksploatacijos istorija ==

Modelis C.440 buvo populiarus, greta įvairių privačių pirkėjų juos įsigijo Prancūzijos karo aviacija (Armée de l’Air), [[Prancūzijos laivyno aviacija|karinio jūrų laivyno aviacija]] (Aéronavale), Aéromaritime, Prancūzijos kolonijinė [[Oro linijų bendrovė|aviakompanija]] Afrikoje „[[Régie Air Afrique]]“, nacionalinė aviakompanija „[[Air France]]“, keletas orlaivių buvo eksportuoti į [[Jugoslavija|Jugoslaviją]], kur juos naudojo vietinė aviakompanija „[[Aeroput]]“, vienas buvo parduotas į [[Argentina|Argentiną]]. C.440 modifikacijų gamyba tęsėsi iki [[Antrasis pasaulinis karas|Antrojo pasaulinio karo]] pradžios; prasidėjus karo veiksmams nemažai C.440-ųjų buvo pritaikyti kariniams poreikiams. Po Prancūzijos kapituliacijos dalį šių orlaivių perėmė Trečiojo Reicho KOP ([[Liuftvafė|Luftwaffe]]), jam suteikusi indeksą 8-445 ir nacionalinė aviakompanija „[[Deutsche Luft Hansa]]“. Orlaivį taip pat įsigijo ir Slovakijos karinės oro pajėgos, 1942 m. užsakiusios 12 modelio C.445M orlaivių.

Paskutinėmis dienomis prieš Prancūzijos kapituliaciją du orlaiviai išskrido į [[Jungtinė Karalystė|Didžiąją Britaniją]], kur juos vėliau naudojo britų [[Royal Air Force|karališkosios oro pajėgos]], priskyrusios numerius AX775 ir AX776. keletą trofėjinių naudojo ir Italijos KOP.

Po karo gamyba buvo atnaujinta; buvo gaminami tiek keleiviniai, tiek kariniai transportiniai variantai, taip pat dvimotoriai mokymo lėktuvai. Reorganizuojant Prancūzijos aviacijos sektorių „Caudron“ tapo koncerno „[[Nord Aviation|SNCA du Nord]]“, o C.440 tapo „Nord Goéland“. Tokiu pavadinimu buvo pagaminti 325 orlaiviai. Po karo C.440 naudojo „Air France“, „[[Sabena|SABENA]]“, „[[Aigle Azur]]“ ir „Compagnie Air Transport (CAT)“.

== Variantai ==



* *'C.440** – [[prototipas]] (pagaminti 3 vnt.)
* **C.441** – variantas su varikliais Renault 6Q-01 ir teigiamu skersiniu V, matomu sparno gale (4 vnt.)
* **C.444** – pirmas variantas su į skirtingas puses besisukančiais [[Propeleris|propeleriais]]. Ši ypatybė naudota visuose vėlesniuose modeliuose (17 vnt.)
* **C.445** – panašus į **C.444**, su padidintu teigiamu skersiniu sparnų galų V (114 vnt.)
** **C.445/1** – 2 vnt.
** **C.445/2** – 3 vnt.
** **C.445/3** – pokarinis serijinės gamybos variantas (510 vnt.)
** **C.445M** – karinis variantas (404 vnt.)
** **C.445R** – didelio skrydžio nuotolio variantas (1 vnt.)
* **C.446 Super Goéland** – 1 vnt.
* **C.447** – medicinos pagalbos orlaivis (pagamintas 31 vnt.)
* **C.448** – varikliais su kompresoriais aprūpintas variantas (7 vnt.)
* **C.449** – galutinis serijinis gamybos variantas (349 vnt., įskaitant šiuos potipius)
** **C.449/1**
** **C.449/2**
** **C.449/3**
** **C.449/4** – fotografinės žvalgybos variantas
** **C.449/5**

== Operatoriai ==

;  

* [[Belgijos oro komponentas|Belgijos karinės oro pajėgos]]
* SABENA

; 

* Bulgarijos karalystės karinės oro pajėgos 
 
; [[Ispanijos Respublika]]

* Air Pyrenees
* LAPE - Reg Nr. EC-AGF, EC-AGG, EC-AGH

; 

* Aeroput
* Karališkosios Jugoslavijos karinės oro pajėgos - vienas lėktuvas, rekvizuotas kariuomenės poreikiams 1940 m.

;  [[Višy Prancūzija]]

* Višy Prancūzijos karinės oro pajėgos

;  

* Air Bleu
* Aéromaritime
* [[Prancūzijos laivyno aviacija|Aeronavale]]
* Aigle Azur
* [[Air France]]
* Armee de l'Air
* Chargeurs Réunis
* Compagnie Air Transport [de] (CAT)
* [[Règie Air Afrique]]

;  [[Slovakijos valstybė]]

* Slovakijos karinės oro pajėgos (1939–1945)

; 

* [[Deutsche Luft Hansa]]
* [[Liuftvafė|Luftwaffe]]

== Techniniai duomenys (C.445M) ==

**Bendrosios charakteristikos**
* **Įgula:** 2 [[Pilotas|pilotai]]
* **Ilgis:** 13,68 m
* **Sparno mojis:** 17,59 m
* **Aukštis:** 3,40 m
* **Sparno plotas:** 42,0 m<sup>2</sup>
* **Svoris:**
** **tuščio:** 2 292 kg
** **maksimalus kilimo:** 3 500 kg
* **Jėgainė:** du varikliai „Renault 6Q“, išvystantys po 164 kW (220 AG)

**Skrydžio duomenys**

* **Maksimalus greitis:** 300 km/h (162 [[Mazgas (matas)|mazgai]])
* **Skrydžio nuotolis:** 1 000 km (540 [[Jūrmylė|jūrmylių]])
* **Skrydžio lubos:** 7 000 m (23 000 [[Pėda (matavimo vienetas)|pėdų]])
* **Kilimo greitis:''' 3,3 m/s (650 pėdų/min)

## Išnašos

## Literatūra
* 
* 
* 
* 
*